6. Anlægsbevilling til cykelsti ved [adresse] i [adresse] (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Vejloven
SAGENS INDHOLD
Byrådet skal i denne sag tage stilling til en anlægsbevilling på 500.000 kr. til etablering 
af en ny cykelstiforbindelse ved [adresse] i [adresse] finansieret af det afsatte 
rådighedsbeløb i budget 2021. 
Den nye cykelstiforbindelse etableres som en dobbeltrettet sti som svarer til de eksisterende stier – se 
vedhæftede bilag ”Oversigtsplan cykelstiforbindelse ved [adresse] i [adresse]”. 
Stien forventes etableret i perioden september til oktober 2021. 
VURDERING
Ved etableringen af den nye cykelstiforbindelse mellem stinettet og [adresse] vil boligområdet sydøst for 
[adresse] få en mere sikker, sammenhængende og attraktiv cykelvej mod vest. Cykelstiforbindelsen vil 
betyde en mere sikker skolevej, da børnene i højere grad vil benytte tunnelen under [adresse] i stedet for 
at krydse vejen.
Teknik og Miljø vurderer, at stien skal etableres tæt på [adresse] som vist i bilaget. Denne placering er 
en forudsætning for at opnå den nødvendige sammenhæng til cykelstien på [adresse]. Placeringen 
betyder, at stiforløbet i bunden af strækningen anlægges relativt stejlt på de første ca. 20 meter for at kunne 
overvinde højdeforskellen mellem det eksisterende stisystem og [adresse]. Det vil forventeligt svare til fx 
cykelstiforløbet over den nye bro i Hadsten over [adresse]. Den endelige afklaring, af hvor stejl stiforløbet 
bliver, vil finde sted i projekteringen.
Det bemærkes, at terrænforholdene betyder, at anlægget vil indebære et omfattende arbejde med flytning 
af ca. 800 m3 jord. 
Projektet vil bidrage til en reduktion af CO2-udledningen ved generelt at understøtte muligheden for at vælge 
cyklen frem for bilen som transportform. I det konkrete projekt vurderes reduktionen af CO2-udledningen at 
være meget begrænset. Der er i klimavurderingen ikke medtaget CO2-udledningen fra anlægsarbejdet.
ØKONOMI
Der søges om en anlægsbevilling på 500.000 kr. til etablering af cykelstien ved [adresse] i [adresse] 
finansieret af det afsatte rådighedsbeløb på 500.000 kr. i Budget 2021-24 (Karlo Østergaard).
Projektets samlede anlægsøkonomi fordeler sig som vist i tabellen:
Aktivitet
Budget (kr.)
Anlæg af 50 meter dobbeltrettet stiforbindelse
400.000
Uforudsete udgifter
100.000
I alt
500.000
Teknik- og Miljøudvalget
03-06-2021 08:00
Sagsnr. EMN-2021-00449
DokID: 2397398
Sagsbehandler 
Bodil Søndergaard 
Torben Jørgensen 
Johanne Krogh
Fra 1. januar 2022 er der budgetteret med udgifter på 5.000 kr. årligt til drift.
INDSTILLING
Direktøren for Teknik og Miljø indstiller til Byrådet:
1.
At der godkendes en anlægsbevilling på 500.000 kr. til cykelstiforbindelse ved [adresse] i [adresse] 
finansieret af det afsatte rådighedsbeløb i 2021.  
BESLUTNING
Teknik- og Miljøudvalget, 3. juni 2021
Fraværende: Ingen
Indstilles godkendt.
Bilag
1.
Oversigtsplan cykelstiforbindelse ved [adresse] i [adresse] (2404000)
